Γουλιέλμος Κάβεντις, 3ος κόμης του Ντέβονσιρ

Ο Γουλιέλμος Κάβεντις, 3ος κόμης του Ντέβονσιρ, Ιππότης του Λουτρού, Μέλος της Βασιλικής Εταιρείας, αγγλ.: William Cavendish, 3rd Earl of Devonshire, KB, FRS (π. 10 Οκτωβρίου 1617) 23 Νοεμβρίου 1684) ήταν Άγγλος ευγενής και πολιτικός, γνωστός ως υποστηρικτής των Βασιλικών.

 Ο βίος του 
Ο μεγαλύτερος γιος του Γουλιέλμου Κάβεντις 2ου κόμη του Ντέβονσιρ, και της συζύγου του Χριστιάνας Μπρους, εκπαιδεύτηκε από τη μητέρα του με τον παλαιό διδάσκαλο του πατέρα του, Τόμας Χομπς. Η μετάφραση του Θουκυδίδη από τον Χομπς ήταν αφιερωμένη στον πατέρα Κάβεντις, και από το 1634 έως το 1637 ο πατέρας Κάβεντις είχε ταξιδέψει στο εξωτερικό με τον φιλόσοφο. 

Ο υιός Κάβεντις χρίστηκε Ιππότης του Λουτρού κατά τη στέψη του Καρόλου Α΄ Στιούαρτ το 1625. Διετέλεσε λόρδος υποδιοικητής του Ντέρμπισιρ από τις 13 Νοεμβρίου 1638 έως τις 22 Μαρτίου 1642, ύπατος οικονόμος του Άμθιλ στις 4 Φεβρουαρίου 1640 και συν-επίτροπος του Λέστερσιρ στις 12 Ιανουαρίου 1642. Ως εξέχων βασιλικός, αντιτάχθηκε στην απόφαση του Στράφορντ, κλήθηκε σε ιδιωτική συνάντηση με τη βασίλισσα τον Οκτώβριο του 1641, ήταν με τον Κάρολο Α΄ στην Υόρκη τον Ιούνιο του 1642, απουσίασε από τη θέση του στο κοινοβούλιο, κατηγορήθηκε μαζί με οκτώ άλλους συναδέλφους του για σοβαρά εγκλήματα και πλημμελήματα, αρνήθηκε να εμφανιστεί στο δικηγορικό γραφείο της Βουλής των Λόρδων, απελάθηκε στις 20 Ιουλίου 1642 και διατάχθηκε να φυλακιστεί στον Πύργο του Λονδίνου. Έφυγε από την Αγγλία, και οι περιουσίες του κατασχέθηκαν. 

Ο Κάβεντις επέστρεψε από την ήπειρο το 1645, υποβλήθηκε στο Λοινοβούλιο, έλαβε χάρη για την προηγούμενη παραβατικότητα του το 1646, του επιβλήθηκε πρόστιμο 5.000 λιρών, και έζησε ως συνταξιούχος με τη μητέρα του στο Λάτιμερ του Μπάκιγχαμσιρ. Ο Κάρολος Α΄ έμεινε μία νύχτα μαζί του εκεί στις 13 Οκτωβρίου 1645. Κατά την Παλινόρθωση όλες οι τιμωρίες του αφαιρέθηκαν, διορίστηκε ξανά λόρδος-υποδιοικητής του Ντέρμπισιρ (20 Αυγούστου 1660), έγινε διαχειριστής του Τάτμπουρυ (8 Αυγούστου) και του Δάσους Χάι Πικ (1661). 

Ο Κάβεντις, βιρτουόζος, ήταν κοντά στον Τζον Έβελιν και ήταν ένα από τα αρχικά μέλη της Βασιλικής Εταιρείας (20 Μαΐου 1663). Διετέλεσε επίτροπος εμπορίου από τις 5 Μαρτίου 1668 έως το 1669, αλλά έζησε κυρίως στην επαρχία. Απεβίωσε στις 23 Νοεμβρίου 1684, στο σπίτι του στο Ρόχαμπτον του Σάρεϋ και τάφηκε στο Έντενσορ. Η σύζυγός του Ελισάβετ απεβίωσε πέντε χρόνια αργότερα, και τάφηκε στο Αβαείο του Γουέστμινστερ. 

 Οικογένεια 
μικρογραφία|283x283εσ|Ελισάβετ Σέσιλ κόμισσα του Ντέβονσιρ.
Η κόμισσα του Λέστερ ανυπομονούσε να τον παντρέψει με τη λαίδη Δωροθέα Σίντνεϋ, την κόρη της, τη «Σαχάρισσα» του Έντμουντ Γουόλερ, αλλά αυτό δεν ευοδώθηκε. Η Ελισάβετ, δεύτερη κόρη του Γουλιέλμου Σέσιλ 2ου κόμη του Σόλσμπερυ, έγινε σύζυγος του Κάβεντις  στις 4 Μαρτίου 1639. Τα παιδιά τους ήταν: 
 Γουλιέλμος, 1ος δούκας του Ντέβονσιρ (1640–1707).
 Κάρολος, απεβίωσε άγαμος στις 3 Μαρτίου 1671.
 λαίδη Άννα (π. 1650–1703 ), παντρεύτηκε τον Κάρολο λόρδο Ριτς, γιο του κόμη του Γουόρικ, και στη συνέχεια τον Ιωάννη Σέσιλ 5ο κόμη του Έξετερ στις 2 Μαΐου 1670 και απέκτησε απογόνους.

 Παραπομπές 

 Αναφορές 
 Kidd, Charles, Williamson, David (επιμελητές). Debrett's Peerage and Baronetage (έκδοση 1990). Νέα Υόρκη: St Martin's Press, 1990, 
 Leigh Rayment's Peerage Pages  


 Απόδοση
 "Cavendish, William (1617-1684)". Dictionary of National Biography. London: Smith, Elder & Co. 1885–1900.

 Εξωτερικοί σύνδεσμοι 


Κατηγορία:Οικογένεια Κάβεντις